
Da li je dopušteno pljucanje u pravcu kible, i da li je čovjek grješan ako to učini?


* 
* 
* 
* 
* 
* 
* 

 
Da li je dopušteno pljucanje u pravcu kible?

Kibla ima posebnu vrijednost i svetost u islamu. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, zabranio je pljucanje u pravcu kible. Ibn Omer, radijallahu anhu, prenosi sljedeće Poslanikove, ﷺ, riječi: *“Ko pljune u pravcu kible, doći će na ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan s upljuvanim licem.”* (Bezzar, sa ispravnim lancem prenosilaca. Vidjeti: *Sahihul-džamia*, 1/562.) Huzejfe b. Jeman prenosi da je Vjerovjesnik, ﷺ, jednom prilikom rekao: *“Ko pljune u pravcu kible, doći će na Sudnji dan a pljuvotina će biti između njegovih očiju.”* (Ebu Davud, Ibn Huzejme i Ibn Hibban, 4/518, sa ispravnim lancem prenosilaca. Vidjeti: *Sahihu mevaridiz-zam’an*, 1/203.)  

Saib b. Hallad pripovijedao je: “Neki je ***[ashab](https://pitajucene.com/search/ashab/questions/ "Pretraži pitanja o ashabima")*** predvodio ljude u namazu i pljunuo u pravcu kible, a Poslanik, ﷺ, to je posmatrao. Kada je ovaj završio ***[namaz](https://pitajucene.com/search/Namaz/questions/ "Pretraži pitanja o namazu")***, Resulullah, ﷺ, reče: *’Neka vas ubuduće ne predvodi u namazu.’* Kada ih je kasnije htio predvoditi u namazu, nisu mu dopustili, pozvavši se na Vjerovjesnikove, ﷺ, riječi. Upitao je Poslanika, ﷺ, s tim u vezi, a on mu je odgovorio: *‘Da, rekao sam to.’* Mislim”, dodao je Saib b. Hallad, “da je još rekao: *‘Uznemirio si Allaha i Njegovog Poslanika.’*” (Ibn Hibban, Ebu Davud i Taberani, 12/31, s dobrim lancem prenosilaca. Vidjeti: *Es-Silsiletus-sa**hiha*, 7/1124-1125.) Naravno, onaj ko pljune u pravcu kible grješan je, ako poznaje ***[propis](https://pitajucene.com/search/Propis/questions/ "Pretraži pitanja o propisima")*** i namjerno to učini, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


